**Συνεδριάζον Όργανο:** Συμβούλιο Εξωτερικών Υποθέσεων

**Θεματική:** Διαχείριση των μεταναστευτικών και προσφυγικών ροών

**Κύριος Εισηγητής:** Πολωνία

**Υπογράφοντα μέλη:** Αυστρία, Βέλγιο, Βουλγαρία, Γαλλία, Γερμανία, Δανία, Ελλάδα, Εσθονία, Ηνωμένο Βασίλειο, Ιρλανδία, Ισπανία, Ιταλία, Κάτω Χώρες, Κροατία, Κύπρος, Λετονία, Λιθουανία, Λουξεμβούργο, Μάλτα, Ουγγαρία, Πορτογαλία, Ρουμανία, Σλοβακία, Σλοβενία, Σουηδία, Τσεχία, Φινλανδία

 Το Συμβούλιο Εξωτερικών Υποθέσεων:

 *Αναγνωρίζοντας* τις πολυάριθμες αναφερθείσες παραβιάσεις βασικών ανθρωπίνων δικαιωμάτων των προσφύγων, των μεταναστών και των αιτούντων άσυλο,

*Λαμβάνοντας υπ’όψην* τις δύσκολες συνθήκες διαβίωσης που υφίστανται οι πληγέντες στα κέντρα υποδοχής και φιλοξενίας, καθώς και σε αυτοσχέδια κέντρα κράτησης,

*Τηρώντας* πιστά την Διακήρυξη για τα Δικαιώματα του Ανθρώπου του 1948 , τον Χάρτη Θεμελιωδών Δικαιωμάτων καθώς και τις διατάξεις της Ευρωπαϊκής Σύμβασης Ανθρωπίνων Δικαιωμάτων,

*Αναγνωρίζοντας* ότι οι ασυνόδευτοι ανήλικοι αντιμετωπίζουν τον κίνδυνο σοβαρών καταπατήσεις των ανθρωπίνων δικαιωμάτων τους, λόγω πράξεων βίας, παράνομης διακίνησης και λαθρεμπορίας,

*Υπενθυμίζοντας* το Διεθνές Σύμφωνο για τα Ατομικά και Πολιτικά Δικαιώματα και το Διεθνές Σύμφωνο για τα Οικονομικά, Κοινωνικά και Πολιτιστικά Δικαιώματα,

*Αναγνωρίζοντας* την δύσκολη κατάσταση στη Μέση Ανατολή,

*Έχοντας επίγνωση* των οικονομικών δυσχερειών των κρατών-μελών που φιλοξενούν πρόσφυγες,

*Υπογραμμίζοντας* της αφοσίωσή του στις Αρχές του Ανθρωπισμού και της Αλληλεγγύης,

*Αναγνωρίζοντας* ότι η συνεργασία μεταξύ των κρατών-μελών της Ευρωπαϊκής Ένωσης είναι υψίστης σημασίας,

*Λαμβάνοντας υπ’ όψιν* τη μαζική απόπειρα διέλευσης των Ισπανικών χερσαίων συνόρων με το Μαρόκο προς τους θύλακες της Θέουτα και Μελίγια, και την ανθρωπιστική κρίση που αυτή συνεπάγεται:

1. **Xαιρετίζει** την προστασία των ευάλωτων κοινωνικών ομάδων που διαμένουν σε κέντρα υποδοχής και διαμονής σε όλη την Ευρώπη μέσω:
2. της παροχής περαιτέρω ιατρικής και ψυχολογικής υποστήριξης σε ευάλωτες κοινωνικές ομάδες και
3. τη δημιουργία ειδικών ομάδων με συμμετέχοντες διαφόρων ειδικοτήτων που θα εξυπηρετούν ευπαθείς κοινωνικές ομάδες ανάλογα με τις ανάγκες τους,
4. **Υποστηρίζει** την παροχή ανθρωπιστικής βοήθειας σε άτομα που κατοικούν σε κέντρα υποδοχής και διαμονής, η οποία θα περιλαμβάνει:
5. επαρκείς ποσότητες πόσιμου νερού και τροφίμων,
6. ρουχισμό και άλλα είδη βασικής ανάγκης και
7. ιατρικές προμήθειες,
8. **Ενθαρρύνει** περαιτέρω την κατανομή των προσφύγων ανάλογα με τις οικονομικές δυνατότητες, τον πληθυσμό και τη γεωγραφική έκταση κάθε κράτους-μέλους,
9. **Υπογραμμίζε**ι τη σημασία της επανένωσης των οικογενειών, ιδίως σε περιπτώσεις ασυνόδευτων ανηλίκων, εξετάζοντας το ιστορικό κάθε οικογένειας και χρησιμοποιώντας όλα τα απαραίτητα μέσα, συμπεριλαμβανομένων, ενδεικτικά, των βιομετρικών και DNA δοκιμών,
10. **Συνιστά** να διασφαλιστεί η προστασία του δικαιώματος στην εκπαίδευση των προσφύγων, ιδίως των παιδιών, μέσω:
11. της δυνατότητας συνέχισης της βασικής τους εκπαίδευσης,
12. της παροχής βασικού σχολικού υλικού,
13. της εφαρμογής σύγχρονων εκπαιδευτικών μεθόδων, οι οποίες εστιάζουν στις ιδιαίτερες δυσκολίες που αντιμετωπίζουν μέσω της πρόσληψης εξειδικευμένων εκπαιδευτικών και,
14. της καλλιέργειας της αμοιβαίας κατανόησης μεταξύ των Ευρωπαίων πολιτών και των μεταναστών και προσφύγων, με γνώμονα την πολιτιστική και γλωσσική πολυμορφία,
15. **Προτείνει** τη διευκόλυνση της ενσωμάτωσης των ανηλίκων στο εκπαιδευτικό σύστημα μιας χώρας, ακόμη και αν δεν διαθέτουν τα απαραίτητα έγγραφα,
16. **Υπογραμμίζει** την αναγκαιότητα ενίσχυσης των υπαρχόντων επιχειρήσεων καταπολέμησης των παρανόμων δικτύων διακίνησης ανθρωπίνων ζωών, όπως η επιχείρηση «Sophia» και «Poseidon» και των επιχειρήσεων έρευνας και διάσωσης, όπως η «Themis», με σκοπό την καταπολέμηση της πρακτικής του λαθρεμπορίου και της εμπορίας ανθρώπων, μέσω της συνεργασίας μεταξύ των εμπλεκομένων κρατών,
17. **Ενθαρρύνει** την ανταλλαγή πληροφοριών μεταξύ των κρατών-μελών της ΕΕ μέσω της χρήσης μιας κοινής βάσης δεδομένων που θα περιλαμβάνει περιπτώσεις παραβιάσεων των ανθρωπίνων δικαιωμάτων των προσφύγων και μεταναστών στις χώρες προέλευσης, διέλευσης, εγκατάστασης των προσφύγων και των αιτούντων άσυλο, με σκοπό την εξακρίβωση των λόγων μετακίνησής τους, αλλά και τη βελτίωση των συνθηκών διαβίωσης τους,
18. **Επαναλαμβάνει** την ανάγκη ενημέρωσης του κοινού, σχετικά με την κατάσταση των προσφύγων και των αιτούντων άσυλο, προκειμένου να καταπολεμηθούν οι πράξεις ξενοφοβίας, μίσους και φυλετικών διακρίσεων μέσω:
19. της ευαισθητοποίησης μέσω της εκπαίδευσης,
20. της ανάπτυξης εκστρατειών προώθησης, οι οποίες θα προβάλλονται στα μέσα μαζικής ενημέρωσης,
21. **Υποστηρίζει** τη θέσπιση αποτελεσματικών μέτρων για την κοινωνική ένταξη των μεταναστών και των προσφύγων μέσω:
22. της εκπαίδευσή τους και
23. των άμεσων απαντήσεων σε όλες τις αιτήσεις ασύλου,
24. **Ενθαρρύνει** την περαιτέρω ανάπτυξη και εμβάθυνση της συνεργασίας μεταξύ των κρατών-μελών της ΕΕ με άλλους διεθνείς οργανισμούς και τρίτες χώρες, με σκοπό την εξάλειψη των βαθύτερων αιτιών που οξύνουν τα μεταναστευτικά ρεύματα προς την ΕΕ, όπως οι εμπόλεμες συρράξεις, η φτώχια και η ανέχεια και η κλιματική αλλαγή,
25. **Προτρέπει** την Ευρωπαϊκή Επιτροπή να αυξήσει τη χρηματοδότηση που παρέχεται στα κράτη-μέλη που φιλοξενούν τους πρόσφυγες, ανά πρόσφυγα, ο οποίος γίνεται αποδεκτός,
26. **Προτείνει** την ενδυνάμωση της δράσης της Frontex μέσω της αύξησης του αριθμού του δυναμικού της κατά 10.000 και της περαιτέρω ανάπτυξης των αρμοδιοτήτων της, ως μέσο ελέγχου των Ευρωπαϊκών συνόρων,
27. **Ενθαρρύνει** την συνεργασία και επικοινωνία των κρατών-μελών με τις τοπικές αρχές ακτοφυλακής των χωρών που αποτελούν μεταναστευτική δίοδο προς το ευρωπαϊκό έδαφος, με στόχο τη σύλληψη υπόπτων διακίνησης ανθρώπων και την έρευνα και διάσωση ανθρώπων στη θάλασσα,
28. **Ενθαρρύνει** τα κράτη-μέλη να παρέχουν φυλασσόμενες εκτάσεις όπου θα διενεργείται αυστηρός έλεγχος με στόχο την ευκολότερη και ταχύτερη ταυτοποίηση των αιτούντων ασύλου,
29. **Προτείνει** την περαιτέρω συνεργασία των κρατών-μελών της ΕΕ με σχετιζόμενες Μη Κυβερνητικές Οργανώσεις, καθώς και την ανάπτυξη της συνεργασίας με άλλους φορείς που παρέχουν βοήθεια σε αιτούντες άσυλο, όπως ο Ερυθρός Σταυρός και η Ύπατη Αρμοστεία των Ηνωμένων Εθνών για τους Πρόσφυγες (UNHCR), προκειμένου να περιθάλπονται ταχύτερα και με τον καλύτερο δυνατό τρόπο οι πρόσφυγες και οι μετανάστες.